cubit
Store norske leksikon,Realfag,Fysikk,Mål og vekt
Cubit er en lengdeenhet fra antikken som var definert som underarmens lengde fra albuen til tuppen av langfingeren.
Enheten har vært i bruk i flere land gjennom ulike tider, men med en størrelse som har variert mellom 17 og 22 tommer. Eksempler: Hellas: 1 cubit ≈ 46 centimeter  Roma: 1 cubit ≈ 44 centimeter Babylon: 1 cubit ≈ 45 centimeter Israel: 1 cubit ≈ 45 centimeter I England er enhetsverdien fastsatt til: 1 cubit = 18 tommer = 45,72 centimeter Dette svarer til en tilnærmet romersk alen og en gammel norsk tommel-alen. I England har den vært i bruk opp til nyere tid, men etter romertiden har den ikke vært regnet blant de vanligste lengdeenhetene. Les mer i Store norske leksikon eldre og fremmede lengdeenheter lengdeenhet